Die wêreld in foto’s – 28 Augustus 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Meisie loop op die strand ná afloop van die tropiese storm, Dorian, in die Condado-distrik van San Juan, Puerto Rico. Volgens die Orkaansentrum kan die storm gevaarlik raak. (Foto: Ramon Espinosa, AP) Vakmanne berei die Hacker Pschorr-biertent voor vir die Oktoberfees in München, Duitsland. Die wêreld se grootste bierfees skop 21 September af en gaan tot 6 Oktober voortduur. (Foto: Matthias Schrader, AP) Mense vergader rondom ŉ fontein voor die Old Opera in Frankfurt, Duitsland, op ŉ warm somersaand. (Foto: Michael Probst, AP) Boston Red Sox se Eduardo Rodriguez in aksie teen Colorado Rockies se eerste skof van ŉ bofbalwedstryd in Denver. (Foto: David Zalubowski, AP) Novak Djokovic van Serwië dien vir Juan Ignacio Londero van Argentinië tydens die tweede rondte van die VSA Ope-tennistoernooi in New York. (Foto: Charles Krupa, AP)